CELEX: C2007/056/37
Language: lt
Date: 2007-03-10 00:00:00
Title: Byla C-533/06 2006 m. gruodžio 28 d. Court of Appeal (Jungtinė Karalystė) pateiktas prašymas priimti prejudicinį sprendimą byloje 02 Holdings Limited & 02 (UK) Limited prieš Hutchinson 3G UK Limited

10.3.2007   
            
            
               LT
            
            
               Europos Sąjungos oficialusis leidinys
            
            
               C 56/20
            
         2006 m. gruodžio 28 d.Court of Appeal (Jungtinė Karalystė) pateiktas prašymas priimti prejudicinį sprendimą byloje 02 Holdings Limited & 02 (UK) Limited prieš Hutchinson 3G UK Limited
   
   (Byla C-533/06)
   (2007/C 56/37)
   Proceso kalba: anglų
   Prašymą priimti prejudicinį sprendimą pateikęs teismas
   Court of Appeal
   Šalys pagrindinėje byloje
   Ieškovai: 02 Holdings Limited & 02 (UK) Limited
   Atsakovė: Hutchinson 3G UK Limited
   Prejudiciniai klausimai
   
               1.
            
            
               Ar tokiu atveju, kai prekybininkas reklamuodamas savo prekes ar paslaugas naudoja konkurentui priklausantį įregistruotą ženklą, siekdamas palyginti jo paties gaminamų prekių ar teikiamų paslaugų savybes (ypač kainą) su šiuo ženklu pažymėtų konkurento gaminamų prekių ar teikiamų paslaugų savybėmis (ypač kaina) taip, kad tai nesukelia painiavos ar kaip nors kitaip nekenkia ženklo kaip kilmės nuorodos esminei funkcijai, toks ženklo naudojimas patenka į Direktyvos 89/104 (1) 5 straipsnio a arba b punktų taikymo sritį?
            
         
               2.
            
            
               Jei prekybininkas lyginamojoje reklamoje panaudoja konkurentui priklausantį užregistruotą prekių ženklą, ar tam, kad atitiktų Direktyvos 84/450 (2) 3a straipsnį, šis naudojimas „būtinas“ ir jei taip, pagal kokius kriterijus spręsti apie šią būtinybę?
            
         
               3.
            
            
               Konkrečiai kalbant, jei yra numatytas būtinybės reikalavimas, ar šis reikalavimas neleidžia bet kokio šio žymens, kuris nėra tapatus užregistruotam prekių ženklui, tačiau labai į jį panašus, naudojimo?
            
         
      (1)  OL L 40, p. 1.
   
      (2)  OL L 250, p. 17.